คุณภาพอากาศกรุงเทพมหานครและปริมณฑลอยู่ในระดับดีถึงดีมาก โดยค่าฝุ่น PM 2.5 ลดลงจนเข้าสู่ภาวะปกติ หลังมีฝนตกลงมาช่วยลดฝุ่นละออง
คุณภาพอากาศกรุงเทพมหานครและปริมณฑลอยู่ในระดับดีถึงดีมาก โดยค่าฝุ่น PM 2.5 ลดลงจนเข้าสู่ภาวะปกติ หลังมีฝนตกลงมาช่วยลดฝุ่นละอองนายประลอง ดำรงค์ไทย อธิบดีกรมควบคุมมลพิษ (คพ.) กล่าวว่า จากการติดตามตรวจสอบสถานการณ์ฝุ่นละออง PM2.5 ในพื้นที่กรุงเทพมหานครและปริมณฑล โดยสถานีตรวจวัดคุณภาพอากาศของกรมควบคุมมลพิษ 23 สถานี และกรุงเทพมหานคร 24 สถานี วันนี้ว่า ปริมาณฝุ่นละอองขนาดไม่เกิน 2.5 ไมครอน (PM2.5) คุณภาพอากาศอยู่ในระดับคุณภาพปานกลางถึงดีมาก โดยตรวจวัดได้ระหว่าง 13 - 43 ไมโครกรัมต่อลูกบาศก์เมตร อยู่ในเกณฑ์มาตรฐานทุกพื้นที่ไม่เกิน 50 ไมโครกรัมต่อลูกบาศก์เมตร ภาพรวมคุณภาพอากาศอยู่ในระดับดีถึงดีมาก กรมอุตุนิยมวิทยา คาดการณ์ช่วงวันที่ 4 – 8 ตุลาคม 2562 บริเวณความกดอากาศสูงกำลังปานกลางระลอกใหม่จากประเทศจีนจะแผ่เข้าปกคลุมภาคตะวันออกเฉียงเหนือและทะเลจีนใต้ตอนบน แล้วจะแผ่ปกคลุมภาคเหนือและภาคกลางตอนบนในระยะต่อไป ลักษณะเช่นนี้ทำให้บริเวณดังกล่าวมีฝนฟ้าคะนองในระยะแรก และพยากรณ์อากาศตั้งแต่ 06.00 น. วันนี้ 3 ตุลาคม 2562 ถึง 06.00 น. วันพรุ่งนี้  4 ตุลาคม 2562 กรุงเทพมหานครจะมีเมฆเป็นส่วนมาก กับมีฝนฟ้าคะนองร้อยละ 40 ของพื้นที่ ลักษณะเช่นนี้จะช่วยให้ฝุ่นละอองกระจายตัวได้ดีและยังอยู่ในเกณฑ์มาตรฐานกระทรวงสาธารณสุข แจ้งเตือนให้กลุ่มที่มีความเสี่ยงในเรื่องของสุขภาพที่จะได้รับผลกระทบจากฝุ่น PM 2.5 โดยเด็กเล็ก หญิงตั้งครรภ์ ผู้สูงอายุ และผู้มีโรคประจำตัวในพื้นที่ที่ฝุ่นละอองเกินมาตรฐานควรหลีกเลี่ยงการทำกิจกรรม หรือออกกำลังกายกลางแจ้ง หากจำเป็นต้องออกนอกบ้านเป็นเวลานานควรสวมหน้ากากอนามัย เพื่อเป็นการป้องกันฝุ่นละอองและป้องกันโรคติดต่อในระบบทางเดินหายใจอธิบดีกรมควบคุมมลพิษ (คพ.) กล่าวว่า คพ. ขอความร่วมมือประชาชนงดการเผาในที่โล่งทุกชนิด บำรุงรักษาเครื่องยนต์ไม่ให้เกิดควันดำ ใช้ระบบขนส่งสาธารณะทดแทนการใช้รถส่วนบุคคล ตรวจสอบและไม่ใช้รถขนส่งสาธารณะที่มีควันดำ และขอความร่วมมือสถานที่ก่อสร้างและโรงงานอุตสาหกรรมควบคุมและลดการระบายฝุ่นและมลพิษทางอากาศด้วย